laion/Wikipedia-Exotic huggingface dataset:
אלי דוהה

אלי דוהה (באנגלית: Elley Duhé; נולדה ב-14 בפברואר 1992) היא זמרת-יוצרת אמריקאית. נולדה במוביל שבאלבמה, וגדלה בעיירות קטנות לאורך חוף המפרץ של ארצות הברית. לאחר שאביה נתן לה את הגיטרה הראשונה שלה בגיל 14 החלה דוהה את קריירת המוזיקה שלה בגיל 15, כזמרת בבתי קפה. היא הופיעה בתשלום גם בברים, במסעדות ובמסיבות פרטיות, והחלה להיחשף לכותבי שירים בנאשוויל, בלוס אנג'לס ובאוסטין. בשנת 2012 הופיעה בשלב הראשון של העונה השנייה של "The Voice". אולם היא לא עברה לשלב הבא והודחה. בתחילת הקריירה שלה היא השתמשה בשם במה, 'L.E.D.'.‏ הסינגל "Millenium", שהופק על ידי טארו, יצא לאור באוקטובר 2016 וצבר למעלה משני מיליון צפיות ביוטיוב ו-1.4 השמעות בשירות הסטרימינג ספוטיפיי. בעקבות כתבה אודותיה שפורסמה בעיתון ה"בילבורד" בדצמבר 2016 צבר הסינגל השני שלה, "Immortal", כ-4.5 מיליון השמעות בספוטיפיי וכמיליון צפיות ביוטיוב. גרסת הרמיקס לשיר, שהוכנה על ידי הדי. ג'יים סנייקהיפס, צברה כ-770 אלף השמעות בספוטיפיי. ב-10 באוגוסט 2018 יצא המיני-אלבום הראשון שלה, Dragon Mentality. את האלבום הוציאה לאור חברת התקליטים RCA רקורדס, ונכללו בו מספר סינגלים, דוגמת "Happy Now", שהופק על ידי זד ו-"Way Down Low". בשנת 2020 יצא לאור הסינגל "Middle of the Night". הוא זכה להצלחה גבוהה מאוד בטיקטוק, לאחר שהאודיו שלו החל להישמע בסרטונים רבים בפלטפורמה. 2023: Phoenix 2018: Dragon Mentality מדיה וקבצים בנושא אלי דוהה בוויקישיתוף אתר האינטרנט הרשמי של אלי דוהה (באנגלית) אלי דוהה, ברשת החברתית פייסבוק אלי דוהה, ברשת החברתית אקס (טוויטר) אלי דוהה, ברשת החברתית אינסטגרם אלי דוהה, ברשת החברתית טיקטוק אלי דוהה, סרטונים בערוץ היוטיוב אלי דוהה, במסד הנתונים הקולנועיים IMDb (באנגלית) אלי דוהה, באתר Rotten Tomatoes (באנגלית) אלי דוהה, באתר Metacritic (באנגלית) אלי דוהה, באתר אפל מיוזיק (באנגלית) אלי דוהה, באתר ספוטיפיי אלי דוהה, באתר סאונדקלאוד (באנגלית) אלי דוהה, באתר Last.fm (באנגלית) אלי דוהה, באתר AllMusic (באנגלית) אלי דוהה, באתר MusicBrainz (באנגלית) אלי דוהה, באתר דיזר אלי דוהה, באתר Yandex.Music (ברוסית) אלי דוהה, באתר Discogs (באנגלית) אלי דוהה, באתר Songkick (באנגלית) אלי דוהה, באתר Genius אלי דוהה, באתר SecondHandSongs אלי דוהה, באתר בילבורד (באנגלית) אלי דוהה, באתר טיידל (באנגלית) אלי דוהה, באתר אמזון מיוזיק Matt Collar, "Artist Biography by Matt Collar", Allmusic, retrieved December 1, 2017 Maxamillion Polo (July 18, 2017). "New Artist Discovery: Elley Duhé Is The Future of Pop". Ones to Watch. Retrieved December 1, 2017. (February 14, 2012) "Vancleave's Elley Duhe competes on NBC's The Voice". gulflive.com. Retrieved April 12, 2022 Jared Boyd (21 September 2017). "All you need to know to survive TenSixtyFive in Mobile: music, info and more". Al.com. Retrieved April 12, 2022 Alexa Shouneyia (December 7, 2016). "Elley Duhe Drops Debut Solo Single 'immortal': Exclusive Premiere". Billboard. Retrieved December 1, 2017
הרי אנאמיט

הרי אנאמיט (בצרפתית: Chaîne annamitique; בלאית: ພູ ຫລວງ Phou Luang; בווייאטנאמית: Dãy (núi) Trường Sơn) הם רכס הרים מרכזי הנמצא בהודו-סין. רכס ההרים משתרע לאורך כ-1,100 קילומטר, דרך לאוס, וייטנאם וחלק קטן מקמבודיה. רכס ההרים מורכב, בין השאר, מיערות לחים. מדיה וקבצים בנושא הרי אנאמיט בוויקישיתוף הרי אנאמיט, באתר אנציקלופדיה בריטניקה (באנגלית) Annamite Range Moist Forests, באתר "WWF", מאורכב מ-8 באוגוסט 2017 (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מוחמד אוול עיסא

מוחמד אוול עיסא (באנגלית: Mohammed-Awal Issah;‏ נולד ב-4 באפריל 1986) הוא כדורגלן גאנאי ששיחק בתפקיד קשר הגנתי. מוחמד אוול עיסא נולד באקרה, והחל להתאמן במועדון ריאל ספורטיב בעיר. בשנת 2007 הוא עבר לקבוצת בוגרים. תוך זמן קצר הוא עבר לקבוצה "אמזולה" מדרום אפריקה. לאחר שנתיים, בשנת 2009 הוא עבר לסרביה והתחיל לשחק בהכוכב האדום בלגרד. הוא שיחק בסרביה במשך שנתיים וזכה עם המועדון בגביע ופעמיים במקום השני בליגה. בשנת 2011 הוא עבר לרוסנבורג באלקלוב. במהלך עונת 2012 הוא נדחק מההרכב הפותח על ידי אולה סלנס הצעיר. בינואר 2013 הוא עבר בהשאלה ליוון עם חוזה לשנה וחצי בקבוצת וריה. לאחר חצי שנה התברר שעיסא לא מתאים ובאוגוסט 2013 הוא חזר ל"אמזולו" מדרום אפריקה בה שיחק בתחלית הקריירה. בפברואר 2014 המועדון דיווח לאיגוד הכדורגל שעיסא לא מתייצב למשחקים ולא ידוע איפה הוא נמצא. לאחר חודשיים הוא קיבל קנס ואיסור לשחק במשך 4 חודשים. בשנת 2007 מוחמד אוול עיסא שיחק מספר פעמים במשחקי נבחרת גאנה לכדורגל הצעירה. מוחמד אוול עיסא, באתר Transfermarkt מוחמד אוול עיסא, באתר Soccerway מוחמד אוול עיסא, באתר WorldFootball.net מוחמד אוול עיסא, באתר FootballDatabase.eu https://ghanasoccernet.com/ghanaian-midfielder-issah-gutted-170000-fine-slapped-south-africa-fa
בהיגה אל-מהדי

בהיגה אל-מהדי (בערבית: بهيجة المهدي; נולדה ב-8 באוגוסט 1911 אלכסנדריה, מצרים – 1979; שמה האמיתי: הנרייט כהן, בערבית: هنريت كوهين) הייתה שחקנית יהודייה-מצרייה שהתפרסמה בשנות ה-30 של המאה ה-20. ידועה גם בשל היותה חלק מהצמד הקומי שגילמה יחד עם עלי אל-קסאר. נולדה למשפחה חרדית באלכסנדריה שראו באומנות חטא. אביה היה מעשירי מצרים ובהיותה בת שש עשרה החליטה משפחתה לעבור מאלכסנדריה להתגורר ברובע היהודי בשכונת גמליה בקהיר, שם החל אביה לסחור בזהב והפך למנהיג הקהילה ומשפחתה הפכה לאחת המשפחות היהודיות החשובות במצרים. בניגוד לרקע ממנו באה, הנרייט אהבה מילדותה קולנוע ותיאטרון וניסתה למצוא לשם את דרכה בסתר, מה גם שבחברה הכללית היה קשה לנשים בכלל להיכנס לעולם זה בגלל שמרנות החברה ותפקידי נשים מולאו בעיקר בידי גברים. עד שראתה יום אחד מודעה על להקת תיאטרון חדשה של פאטימה רושדי שם נבחנה והתקבלה, למורת רוחם של בני משפחתה שניסו למנוע זאת ממה, מהם נאלצה לברוח. היא בחרה לעצמה את השם האומנותי בהיגה אלמהדי, ע"ש בת עירה מאלכסנדריה בהיגה חאפז שהייתה האישה הראשונה שהלחינה פסקולים לסרטים. במהלך להקת התיאטרון נישאה ליהודי מיליונר בשם אלי דרי, המבוגר ממנה ב-50 שנה ולאחר שלוש שנים התאלמנה ממנו כשהוא מותיר אותה מיליונרית צעירה. המפיק היהודי טוגו מזרחי, ראה אותה באחת ההופעות על הבמה בלהקתה של פאטימה רושדי, ומשכה את תשומת לבו כישרונה, והוא החליט לתת לה את ההזדמנות הקולנועיות הראשונה ב-1935 בסרט "שלום המתורגמן". חיי המסך שלה נמשכו רק חמש שנים (הסרט האחרון בו שיחקה היה "אלף לילה ולילה" (1941), אך נותרה זכורה בלבבות בשל גילומה של האישה המכוערת, האימה לבעלה ולבנותיה, והיותה אחת הבודדות שהעזו לחשוף את הכיעור הפיזי שלה בצורה גלויה כל כך על המסך. תחנה חשובה במסעה הקולנועי היה כששיתפה פעולה עם הקומיקאי עלי אל-קסאר בסדרת סרטים כצמד קומיקאי מבריק, שאף גרם לרבים להאמין שהם זוג נשוי במציאות: "משמר הז'נדרמריה", "תלווה לי 3 פאונד", "אלף לילה ולילה", "עותמאן ועלי", "השעה 7" ו"הטלגרף". היא תמיד הופיעה שם עם אל-קסאר בתפקיד האישה שאוהבת מאוד את בעלה, ומנסה בכל כוחה לשים קץ לסכסוך המתרחש בין אמה לבעלה. עזבה את עולם הקולנוע ב-1940 והיגרה לחלוטין ממצרים אחרי מלחמת העצמאות ב-1948. על פי חלק מהמקורות עזבה לארצות הברית, שם הפכה לפעילה ציונית, חזרה לשמה המקורי, נישאה ליהודי וילדה בת. בהמשך עלתה לשיראל והשתקעה בה ובשנות ה-70 איבדה את שפיותה כך שב-1976 הרגה את בעלה, בתה ואמה (דבר שהתפרסם בעיתנות הישראלית), ואשופזה בבית חולים פסיכיאטרי עד ששלוש שנים לאחר מכן מתה שם. 1935: שלום המתורגמן 1936: משמר הז'נדרמריה 1936: שחור ולבן 1937: לילה בחיים 1937: השעה שבע 1937: שלום הספורטאי 1938: זה הטבע שלי! 1938: הטלגרף 1938: היום המיוחל 1939: עותמאן ועלי 1939: הלוו לי שלושה פאונד 1940: אנשי המוחות 1941: אלף לילה ולילה בהיגה אל-מהדי, במסד הנתונים הקולנועיים IMDb (באנגלית) https://dhliz.com/artist/bahiga_al_mahdi/ https://www.laqatfania.com/2021/06/blog-post_34.html https://www.bibalex.org/alexcinema/actors/bahiga-elmahdi.html https://elcinema.com/en/person/1065240/ https://sa24.co/article/14282792 https://alwafd.news/%D8%A3%D8%AE%D8%A8%D8%A7%D8%B1/3324201-- https://zamanpost.com/2021/08/%D8%A7%D9%84%D9%81%D9%86%D8%A7%D9%86%D8%A9-%D8%A8%D9%87%D9%8A%D8%AC%D8%A9-%D8%A7%D9%84%D9%85%D9%87%D8%AF%D9%8A/ https://elcinema.com/person/1065240/filmography https://dhliz.com/artist/bahiga_al_mahdi/ https://m.imdb.com/name/nm1014348/filmotype/actress
ארפאד סלפאל

ארפאד סלפאל (במקור עד 1919 שוורץ, בהונגרית: Szélpál Árpád; טרקסנטמיקלוש, 2 בנובמבר 1897 – סו (Sceaux) מחוז או-דה-סן, צרפת, 26 במרץ 1987) היה משורר, עיתונאי, צלם יהודי-הונגרי, כתב עיתונות בפריז וחבר במערכת ההונגרית של הרדיו הצרפתי. ארפאד שוורץ נולד במשפחה יהודית כבנם של חייט הגברים ליפוט שוורץ ושל שרולטה שטיינברגר. הוא השלים את לימודיו בבודפשט, והיה חבר בחוג גלילאו, הצטרף לאחר מכן לקבוצתו של קשאק, ושיריו הראשונים פורסמו במגזין מא (Ma) שפירושו "היום". הוא השתתף במהפכות כפובליציסט של קבוצת האוונגרד ונידון ל-10 חודשי מאסר לאחר נפילת הרפובליקה הסובייטית ההונגרית. בשנות ה-20 של המאה ה-20 הוא היה עובד קבוע של היומון נפסבה, שופר המפלגה הסוציאל-דמוקרטית ההונגרית וחבר ב"חוג העבודה" של המשורר לאיוש קשאק. בשנים 1925-1926 היה העורך בבודפשט של העיתון האוונגרדי "פריסקופ" שהופיע ברומניה בשפה ההונגרית. ב-1933, יחד עם יאנוש אסטרגאיוש, הקים את כתב העת "מקהלת הפועלים" (Munkáskórus). בין 1935 לבין 1939 ערך במקביל גם את לוח השנה של נפסבה (Népszava Naptár). משנת 1938 הפך לכתב של נפסאבה בפריז. עם כיבוש צרפת על ידי הוורמכט ב-1940 ברח לאזור החופשי בדרום צרפת (אזור ממשלת וישי), עבד כפועל חקלאי והסתתר. בתום מלחמת העולם השנייה ב-1945 הוא היה שוב הכתב בפריז של נפסבה, מאוחר יותר להתגורר עבר ב"סו" ועבד במחלקה ההונגרית של הרדיו הצרפתי. הוא פרש ב-1970. אשתו הייתה הציירת קטלין בראון, בתם של הרב שלמה בראון ושל רוזה קליין, אותה נשא לאישה ב-3 ביולי 1934 בבודפשט. הפגנה (שירים, בודפשט, 1918) 20 שירים מאתארפאד סלפאל (שירים, בודפשט, 1927) פריז החדשה (פריז, 1945) שירים (שירים, פריז, 1977) עקבות גלגלים (שירים, פריז, 1979) Les hailons de la vieillesse (שירים, פריז, 1982) אפר חם (זכרונות, בודפשט, 1984) חמש שנים מאחורי גבו של אלוהים (זכרונות, בודפשט, 1985) צ'יפקהבודיו (Rose hip) (שירים נבחרים וחדשים, בודפשט, 1987) פגעי הזמן. ספר אוסף לזכרו של ארפאד סלפאל; עורך אימרה פייר. הספרייה העירונית, טרקסנטמיקלוש, 1997 לקסיקון ספרותי חדש - מחברים של מחוז יאס-נאג'קון-סולנוק Artportal.hu Magyar életrajzi lexikon IV: 1978–1991 (לקסיקון ביוגרפי הונגרי. עורכת ראשית אגנש קניירש 1994 ISBN 963-05-6422-X). ממבחר ספריו שכיחה מן הערפל. פעילותו של ארפאד סלפאל בהונגריה מרק בחינם - על ארפאד סלפאל Az engedélyt tartalmazó BM rendelet száma/évszáma: 28180/1919. Forrás: MNL-OL 30806. mikrofilm 1016. kép 3. karton "Születési bejegyzése a törökszentmiklósi polgári születési akv. 824/1897. folyószáma alatt". "Házasságkötési bejegyzése a Budapest VIII. kerületi polgári házassági akv. 805/1934. folyószáma alatt".
ויליאם לי יואינג

ויליאם לי דייווידסון יואינג (באנגלית: William Lee Davidson Ewing;‏ 31 באוגוסט 1795 – 25 במרץ 1846) היה פוליטיקאי אמריקאי מאילינוי, איש המפלגה הדמוקרטית, שכיהן תקופות כהונה חלקיות כסגן מושל אילינוי ממרץ 1833 ועד דצמבר 1834, כמושל אילינוי החמישי במשך שבועיים לקראת סוף שנת 1834, וכסנאטור מטעמה בשנים 1835–1837. ויליאם לי יואינג נולד בפריז, קנטקי. הוא עסק בעריכת דין בשוואניטאון, אילינוי. ב-1820 מינה אותו הנשיא ג'יימס מונרו ככונס נכסי המקרקעין בואנדליה. הוא שירת כקולונל ב"גדוד המרגלים" במהלך מלחמת בלאק הוק (אנ'). ב-1830 הוא נבחר לבית הנבחרים של אילינוי, וכיהן בו כיושב ראש הבית. קודם לכן הוא עבד כפקיד בבית הנבחרים. בשנים 1832–1834 הוא כיהן בסנאט של אילינוי, ובין השאר כיהן בו כנשיא הזמני. ב-1833 הוא גם היה לסגן מושל המדינה בפועל, וב-1834 כיהן כמושל אילינוי במשך 17 ימים, תקופת הכהונה הקצרה ביותר של מושל בתולדות המדינה. עם מותו של אליאס קיין ב-1835 מונה יואינג על ידי המושל ג'וזף דאנקן כמחליפו של קיין בסנאט של ארצות הברית עד לשארית תקופת כהונתו המתוכננת של זה האחרון. ב-1838 מונה יואינג כנציב לתיאום התביעות של בני התערובת והסוחרים בפורט סנלינג שבדקוטות על פי הסכם הדקוטה של 1837. הוא לא הצליח להיבחר לכהונה שנייה לתפקיד ושב לבית הנבחרים של אילינוי, שם כיהן שוב כיושב ראש הבית. ויליאם לי יואינג נפטר בספרינגפילד, אילינוי ב-25 במרץ 1846. הוא ניטמן בבית הקברות האצ'ינסון שבעיר. מדיה וקבצים בנושא ויליאם לי יואינג בוויקישיתוף ויליאם לי יואינג באתר אגודת המושלים הלאומית (באנגלית) ויליאם לי יואינג באתר The Political Graveyard (באנגלית) ויליאם לי יואינג, באתר "Find a Grave" (באנגלית) ויליאם לי יואינג, באתר המדריך הביוגרפי של הקונגרס של ארצות הברית (באנגלית) ויליאם לי יואינג, באתר המדריך הביוגרפי של הקונגרס של ארצות הברית
Memories (שיר של קונאן גריי)

Memories (בעברית: זיכרונות) הוא שיר שהוקלט על ידי הזמר-יוצר האמריקאי קונאן גריי, כסינגל הרביעי מתוך אלבום האולפן השני שלו, Superache. את השיר כתב גריי יחד עם דן ניגרו, שגם הפיק אותו. השיר יצא לאור ב-15 באפריל 2022 על ידי חברת ההקלטות ריפבליק רקורדס. ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר. לאורך השבוע, נפלו מהוורד עלים אשר חשפו את האותיות המרכיבות את שם אלבומו החדש, Superache. בסיומו, ב-11 באפריל הכריז גריי רשמית על האלבום. מאוחר יותר, הכריז גריי על סינגל חדש מתוך האלבום, ושמו "Memories", וכן צירף את עטיפתו וקטע קצר מהקליפ שלו. מבחינה מילית, "Memories" עוסק בגעגועיו של גריי לבן/בת זוג מעברו, ותקוותו שאהבתם תישאר בזיכרונותיו. מילות השיר ממחישות את ניסיונותיו להתקדם הלאה ממערכת היחסים, אך הזיכרונות ממשיכים לחזור אליו, ומקשים עליו יותר ויותר. בריאיון לאפל מיוזיק, חשף גריי כי "Memories" היה השיר האחרון שכתב לאלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות. השיר אמנם לא נכנס למצעד הבילבורד הוט 100 האמריקאי, אך דורג במקום ה-13 במצעד השירים מתחת להוט 100 של בילבורד. בנוסף, הגיע השיר למקום ה-75 בקנדה הוט 100, ולמקום ה-74 במצעד הסינגלים האירי. ב-15 באפריל 2022 פורסם הווידאו קליפ הרשמי של השיר. נכון לספטמבר 2022, צבר הקליפ למעלה מ-11 מיליון צפיות. Conan Gray – Memories (באנגלית), נבדק ב-2022-07-02 "Conan Gray on Instagram: 🌹🌹🌹🌹🌹🌹🌹🌹🌹". 4 באפריל 2022. נבדק ב-19 במאי 2022 – via Instagram. {{cite web}}: (עזרה) "Conan Gray". אורכב מ-המקור ב-4 באפריל 2022. נבדק ב-19 במאי 2022. {{cite web}}: (עזרה) "Conan Gray on Instagram: Superache. My sophomore album. Coming June 24th". 11 באפריל 2022. נבדק ב-19 במאי 2022 – via Instagram. {{cite web}}: (עזרה) "Conan Gray on Instagram: MEMORIES. SONG AND VIDEO OUT TOMORROW MIDNIGHT, APRIL 15TH. Presave in bio, see you soon 🌹". 4 באפריל 2022. נבדק ב-19 במאי 2022 – via Instagram. {{cite web}}: (עזרה) "Conan Gray – Astronomy". Apple Music. נבדק ב-2 ביולי 2022. {{cite web}}: (עזרה) Memories, נבדק ב-2022-07-02 "Conan Gray Chart History: Bubbling Under Hot 100 Singles". Billboard. נבדק ב-2 ביולי 2022. {{cite journal}}: (עזרה) "Conan Gray Chart History: Billboard Canadian Hot 100". Billboard. נבדק ב-2 ביולי 2022. {{cite journal}}: (עזרה) "IRMA – Irish Charts". Irish Recorded Music Association. נבדק ב-2 ביולי 2022. {{cite web}}: (עזרה) "Conan Gray - Memories (Official Lyric Video)". YouTube. נבדק ב-2 ביולי 2022. {{cite web}}: (עזרה)
סטפן פפריקוב

סטפן גאורגייב פפריקוב (בבולגרית: Стефан Георгиев Паприков‏; 24 באפריל 1858, פירדופ(אנ'), האימפריה העות'מאנית – 30 במאי 1920, סופיה, ממלכת בולגריה) היה לוטננט גנרל בצבא בולגריה, ראש המטה הכללי ב-1887, דיפלומט, ופוליטיקאי בולגרי, אשר בין 1908–1910 כיהן כשר החוץ הדתות של בולגריה בממשלתו של אלכסנדר מלינוב. סטפן פפריקוב נולד בעיירה פירדופ שבאזור סופיה הוא נטל חלק במרד אפריל הבולגרי ובהמשך לחם כמתנדב במהלך המלחמה העות'מאנית-רוסית (1877–1878). בהמשך סיים את בית הספר הצבאי בסופיה, וב-1883 סיים את האקדמיה הצבאית הקיסרית הרוסית. ב-1885, במהלך מלחמת בולגריה סרביה כיהן כראש המטה של הקורפוס המערבי של צבא בולגריה, וניהל את קרב סליבניצה במהלכו נהדף הצבא הסרבי. בין השנים 1899–1903 כיהן כשר המלחמה של בולגריה. בין 1906–1908 כיהן כנספח הצבאי הבולגרי לאימפריה הרוסית. בינואר 1908 מונה לשר החוץ בממשלתו של אלכסנדר מלינוב, ובאפריל הועלה לדרגת לוטננט גנרל. בין 1910–1912 כיהן כשגריר בולגריה לאימפריה הרוסית. בין 1914–1919 היה חבר האספה הלאומית הבולגרית. מדיה וקבצים בנושא סטפן פפריקוב בוויקישיתוף שרי החוץ של בולגריה, באתר משרד החוץ של בולגריה (בבולגרית). סטפן פפריקוב - תקציר ביוגרפי, באתר forum.boinaslava.net (בבולגרית). מאה שנים למותו של הגנרל סטפן פפריקוב, באתר pirdop.bg (בבולגרית).
Ain't Shit

Ain't Shit הוא סינגל שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her ‏(2021). הוא יצא לאור ב-22 ביולי 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. במקור, הוא נקרא "Niggas Ain't Shit" (בקיצור: "N.A.S."). השיר הגיע למקום העשירי במצעד שירי ה-R&B/היפ-הופ. באפריל 2020, דוג'ה קאט השמיעה את השיר במלואו בזמן שידור חי באינסטגרם, לפני שהגרסה הסופית שלו זכתה לפופולריות בפלטפורמת שיתוף הסרטונים טיקטוק. דוג'ה קאט רמזה על יציאת השיר הזה בשם הקודם שלו, "N.A.S." באוגוסט 2020, אך הוחלט לשנות את שמו לבסוף. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-355 מיליון השמעות. ביולי 2021, דוג'ה קאט ביצעה לראשונה באופן רשמי את "Ain't Shit" בסרטון שהוקלט מראש עבור Vevo על סט עם מבני זהב במדבר קליפורניה. סרטון השיר "Ain't Shit" באתר יוטיוב דוג'ה קאט, יטי ביטס, קורטיס מקנזי, רוג'ט צ'הייד, טיצ'מיסלף Doja Cat, Genius (באנגלית) Doja Cat, Billboard (באנגלית אמריקאית) Doja Cat's Unreleased Song Is Making Big Waves On TikTok, web.archive.org, ‏2021-06-29 Doja Cat's 'Planet Her': Every Track Ranked | Billboard, web.archive.org, ‏2021-06-29 What Is "That's Not Cheating If I Wasn't With" TikTok Song? Doja Cat’s “Niggas Ain’t Shit” Viral Hit | Genius, web.archive.org, ‏2021-01-09 Doja Cat Says She's Releasing a Song Called "N.A.S." - XXL, web.archive.org, ‏2021-02-09 Ain't Shit, 2021-06-25, נבדק ב-2022-07-02 Doja Cat partners with Vevo for visual for "Ain't Shit" - EARMILK, web.archive.org, ‏2021-07-03 Doja Cat Delivers Visually Stunning Live Performance Of "Ain't Sh*t", web.archive.org, ‏2021-07-03 ARIA Accreditations Documents, Dropbox (באנגלית) Gold & Platinum, RIAA (באנגלית אמריקאית) Award, BPI (באנגלית)
אנטולי זלנקו

אנטולי מקסימוביץ' זְלֶנְקוֹ (באוקראינית: Анато́лій Макси́мович Зле́нко;‏ 2 ביוני 1938 – 1 במרץ 2021) היה דיפלומט אוקראיני. שר החוץ הראשון של אוקראינה, בין השנים 1990 עד 1994, ושוב בין השנים 2000–2003. בשנים 1994 עד 1997 כיהן זלנקו כנציג הקבע של אוקראינה באומות המאוחדות (אנ'). נולד בכפר סטבישצ'ה (אנ') הסמוך לקייב. ב-1967 סיים את לימודיו באוניברסיטת קייב והצטרף לשירות הדיפלומטי של ברית המועצות. ב-1973 התמנה כחבר במזכירות אונסק"ו בפריז ובאוקטובר 1983 התמנה לנציג הקבוע של הרפובליקה הסובייטית הסוציאליסטית האוקראינית (שהייתה בעלת מעמד נפרד מברית המועצות במוסדות האו"ם) באונסק"ו. באפריל 1987 התמנה כסגן שר החוץ של אוקראינה, ואז שימש במשרת שר החוץ, עדיין בתקופה הסובייטית, בין יולי 1989 ליולי 1990. ב-1990 היה לשר החוץ הראשון של אוקראינה העצמאית בתקופה הבתר-סובייטית ובתפקידו זה קידם במרץ את יחסי אוקראינה עם מערב אירופה. לאחר תום כהונתו הראשונה כשר החוץ, בספטמבר 1994, התמנה זלנקו לנציג הקבע של אוקראינה באו"ם עד ספטמבר 1997. אחר כך כיהן כשגריר אוקראינה בצרפת, נציג אוקראינה באונסק"ו וכשגריר לא-תושב בפורטוגל ובשנת 2000 חזר לכהן כשר החוץ עד לפרישתו ב-2003. ב-2010 מונה זלנקו לדיקן הפקולטה ליחסים בינלאומיים של האוניברסיטה הסלאבית של קייב. הוא מת בגיל 82 ב-1 במרץ 2021. מדיה וקבצים בנושא אנטולי זלנקו בוויקישיתוף "Пішов з життя ексміністр закордонних справ Зленко". Укрінформ (באוקראינית). 2021-03-01. נבדק ב-2022-07-03. אנטולי זלנקו, באתר "Find a Grave" (באנגלית)
עטא אבו מדיגם

עטא אבו מדיגם (בערבית: عطا ابو مديغم, תעתיק מדויק: עטא אבו מדיע'ם) הוא איש ציבור בדואי-ישראלי שהיה ראש העיר רהט בשנים 2022–2024 וחבר ועדת ההיגוי הבדואית בנגב. עטא אבו מדיגם הוא עורך־דין וחבר ועדת ההיגוי הבדואית בנגב. בבחירות לרשויות המקומיות שהתקיימו ב־2013 הוצב בראש רשימת א־נהדה ואל־אִכְלאס (החידוש והנאמנות) התמודד לראשות העיר וזכה לכ־18% מהקולות שלא הספיקו לעלייה לסיבוב השני, אך רשימתו הצליחה לנצל את הגדלת מספר חברי המועצה מ-15 ל-17 ולעלות משני מושבים במועצה ל־3. בכהונה זו במועצה היה ממלא מקום ראש העיר וסגנו, אחראי הנדסה ותכנון וראש ועדת מיגור האלימות בעיר. בבחירות לרשויות המקומיות שהתקיימו ב־2018 תמך לראשות העיר בפאיז אבו סהיבאן, ראש העיר בשנים 2009–2013, ומשזה נבחר בשנית מונה אבו מדיגם למשנה לראש העיר, לאחראי על תעשייה, מסחר, תעסוקה, גביה, שירותים חברתיים, דת ובריאות ולראש ועדת תכנון ובניה. ב־2019 הצליח למנף משבר קואליציוני לטובתו כך שימונה לראשות העיר בסוף 2022. בבחירות לכנסת התשע עשרה (2013) הוצב במקום ה-23 ברשימת רע"מ-תע"ל מטעם רע"מ, ובבחירות לכנסת העשרים ואחת (2019), הוצב במקום החמישי של רשימת רע"מ, שהיה העשירי ברשימת רע"מ-בל"ד. בשתי הפעמים זכתה הרשימה בארבעה מנדטים בלבד. בבחירות לכנסת העשרים (2015), העשרים ושתים (2019) והעשרים ושלוש (2020), שבהן מפלגתו התמודדה במסגרת הרשימה המשותפת שכללה ארבע מפלגות ערביות, נדחק מקומו מן הרשימה. בבחירות לכנסת העשרים וארבע (2021) התמודדה מפלגתו לבדה והוא שובץ במקום ה־7. המפלגה זכתה ל־4 מנדטים, אך לאור מותו של סעיד אלח'רומי, פרישת עלא א־דין ג'בארין ופרישה צפויה של מאזן גנאים היה אבו מדיגם באמצע 2022 על סף כניסה לכנסת. בעוד ראש המפלגה מנסור עבאס היה מעוניין בכך, אבו מדיגם עצמו העדיף להישאר במועצת העיר רהט לאור מינויו הצפוי לראש העיר בסוף אותה שנה במסגרת הסכם רוטציה. לבסוף לא באה ההתלבטות לידי הכרעה לאור התפזרות הכנסת. ב-23 בנובמבר 2022 נכנס אבו מדיגם לתפקיד ראש העיר. הוא התמודד לתקופת כהונה נוספת בבחירות לרשויות המקומיות ב-2024, וזכה ב-21.2% מהקולות והפסיד לטלאל אלקרינאוי, שזכה ב-70.8% מהקולות. מדיה וקבצים בנושא עטא אבו מדיגם בוויקישיתוף עטא אבו מדיגם, ברשת החברתית פייסבוק מהפכים מפתיעים וקרבות צמודים: התוצאות בבחירות המקומיות, באתר ynet, 27 בפברואר 2024
מפלי קרימל

מפלי קרימל (בגרמנית: Krimmler Wasserfälle) הם מפלי המים הגבוהים ביותר באוסטריה ובמרכז אירופה בכלל. גובהם הוא 380 מטר. המפלים נמצאים על נהר קרימל (אנ') (אנ'). המפלים ממוקמים בתוך הפארק הלאומי הוהה טאורן (Hohe Tauern) (אנ') במדינת זלצבורג. מפלי קרימל הם מפלים מדורגים. המפל מתחיל לזרום בראש עמק קרימל, וצונח בשלושה שלבים. החלק העליון של המפל, בגובה של 140 מטר, החלק השני בגובה של 100 מטר והחלק השלישי בגובה של 140 מטר. הנקודה הגבוהה ביותר במפל היא בגובה 1,460 מטר מעל פני הים. מקור הזרימה של נחל קרימל הוא מהפשרת קרחונים. ועוצמת זרימתו משתנה בהתאם לעונות השנה. ספיקת הנהר בחודשי יוני ויולי היא כ-20,000 מ"ק בשעה, בעוד שבפברואר ספיקתו עומדת על כ-500 מ"ק לשעה. הספיקה הגדולה ביותר שתועדה בנחל הייתה ב-25 באוגוסט 1987, אז הייתה הזרימה כ-600,000 מ"ק לשעה. הרסס של המפל יוצר תנאי גידול אידיאלים למאות טחבים, חזזיות ושרכים. המקום משמש כבית גידול ל-62 זני ציפורים. לאחר המפלים, הנהר נשפך לתוך הזלצך, הזורם אל נהר האין, לאחר מכן אל נהר הדנובה שלבסוף נשפך אל הים השחור. כדי להנגיש את המפל לתיירים, יצר איגנץ פון קירזינגר מהעיר הסמוכה מיטרזיל שביל המוביל לחלקו העליון של המפל. בשנת 1879 המועדון האלפיני האוסטרי שיפץ את השביל כדי לשפר את איכות הנוף הנצפה מהשביל. כ-400,000 איש מבקרים במפלים מדי שנה. התיירות הרבה יוצרת עומס[דרושה הבהרה] על תושבי כפר קרימל, בשל כמות האנשים המגיעים לכפר הקטן. Slupetzky, Heinz and Johannes Wiesenegger. 1993. Vom Schnee, Eis, Schmelzwasser und Regen zum Gletscherbach – Hydrologie der Krimmler Ache In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria (בגרמנית) Stocker, Erich. 1993. Zur Geomorphologie der Krimmler Wasserfälle In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria.(בגרמנית) מדיה וקבצים בנושא מפלי קרימל בוויקישיתוף אתר האינטרנט הרשמי של מפלי קרימל אתר האינטרנט של מפלי קרימל (באנגלית) מפלי קרימל באתר זלצבורגר זאלכטאל, בארכיון האינטרנט (בגרמנית) מפלי קרימל, באתר העולמי לנתוני מפלים מפלי קרימל, באתר אנציקלופדיה בריטניקה (באנגלית) מפלי קרימל (Krimml) | הכינו את המטריות :-), באתר המדריך לאוסטריה, ‏2021-12-03 שביל המפל, באתר מפלי קרימל (בגרמנית)
דוד פלדמן (חזן)

דוד פלדמן (10 בנובמבר 1888 - ליל י"ח באייר ה'תש"ל, 23 במאי 1970) היה חזן נודע שפעל באירופה עד מלחמת העולם השנייה. התפרסם כחזן הראשי של צ'רנוביץ, משרה שבה החזיק במשך עשרות שנים. ניצול השואה, עלה לארץ ישראל ב-1944, שימש כחזן ראשי בבתי כנסת בתל אביב והופיע ברחבי העולם. נולד לשרה רחל (לבית סטמבול) ולבנימין פלדמן באקרמן שבבסרביה. למד בחדר ובגימנסיה. בגיל צעיר החל להתעניין בחזנות. תחילה שימש במקהלתו של החזן ישראל סווט. ואחר כך למד תאוריה ופיתוח קול אצל המנצח דוד נובקובסקי ומומחים נודעים נוספים באודסה. כן למד בבית הספר לחזנים בצ'נסטוכוב בניהולו של המלחין הידוע אברהם בר בירנבאום. בגיל 19 התמנה כחזן בית הכנסת "עדת ישורון" בוורשה, על מקומו של החזן זלמן ראזומני שעבר אז לאודסה. בהמשך עבר בעצמו לאודסה והתמנה כחזן בית הכנסת של הקצבים בעיר. באודסה השתתף בקביעות בחוג "עונג שבת" בבית הכנסת 'יבנה' שהיה מוקד להתכנסות אנשי רוח, תרבות וציונות באודסה. מאודסה עבר למיקולאייב שבה שימש חזן הטמפל הכוראלי. נישא לרבקה (רגינה) בת שלמה זלמן אלטהיים. אחרי המהפכה הבולשביקית התמנה כחזן הראשי בצ'רנוביץ שברומניה, משרה בה כיהן כ-23 שנים. בתחילת שואת יהודי רומניה עשה בגטו צ'רנוביץ, אך הצליח להימלט וב-4 באפריל 1944 עלה לארץ ישראל. הוא התפרסם בהופעותיו ברדיו ובמסעי החזנות שערך ברחבי ארץ ישראל והתקבל כחזן ראשי בתל אביב. לאחר קום מדינת ישראל, הופיע ברחבי העולם בקונצרטים ובבתי כנסת וזכה לפרסום רב. בשנת 1970 נפטר דוד פלדמן ונקבר בבית העלמין קריית שאול. דוד תדהר (עורך), "דוד פלדמן", באנציקלופדיה לחלוצי הישוב ובוניו, כרך ו (1955), עמ' 2650 מסמכי ההגירה של דוד פלדמן באתר ארכיון המדינה נתונים באתר חברה קדישא תל אביב, לפי מצבתו. וראו גם: מעריב, 25 במאי 1970, עמוד 7 מודעה על גילוי מצבה לרגל שלושים יום לפטירתו. החזנות בביסאראביה, בתוך: אנציקלופדיה של גלויות, כרך 11: האיגוד העולמי של יהודי ביסאראביה (חברי המערכת: ק"א ברתיני, ב"י מיכלי, יצחק קורן), יהדות ביסאראביה, ירושלים: חברת אנציקלופדיה של גלויות, תשל"א 1971. עמ' 664. דוד פלדמן באתר GRAVEZ